**TANTÁRGYI TEMATIKA**

|  |  |
| --- | --- |
| **Tantárgy neve:**  **A videotechnika alkalmazása az antropológiai kutatásban** | **Tantárgy Neptun kódja:** BTKVAN107  **Tárgyfelelős intézet:** AFTI |
| **Tantárgyelem:** kötelező |
| **Tárgyfelelős:** Dr. R. Nagy József egyetemi docens | |
| **Közreműködő oktató(k):** | |
| **Javasolt félév:** 1 | **Előfeltétel:** |
| **Óraszám/hét:** 28 | **Számonkérés módja:** aláírás, gyj |
| **Kreditpont:** 2 | **Munkarend:** nappali |
| **Tantárgy feladata és célja:**  A gyakorlati kurzus célja, hogy a hallgatók elméleti és gyakorlati ismeretek, illetve tapasztalatot szerezzenek nem-fikciós videofilmek (antropológiai film, dokumentumfilm, hír, jegyzetfilm, magazin, oktatófilm, filmdokumentáció stb.) rögzítéséről. Megismerjék a videofilmes stáb működését, tagjainak szerepét, a filmkészítés alapvető elemeit, folyamatát az ötlettől a forgatókönyvön át a megvalósításig. A kurzus gyakorlati ismereteket ad a kamera, a világítás, a hangtechnika s a kisegítő technikai berendezések, eszközök kezeléséről is. A félév végre a hallgató legyen képes egy videofilmes stáb munkáját megszervezni, eszközöket előkészíteni, forgatási feladatokat a stáb tagjaként ellátni, asszisztensi feladatokat ellátni nem-fikciós videofilmek forgatása közben, ismerje és legyen képes kezelni a videofilmes forgatás technikai kellékeit. Tudják biztonságosan használni a szakterminológiát, legyenek képesek videofilmes szakszöveg alkotásra.  **Fejlesztendő kompetenciák:**  ***tudás:***  A tantárgy elősegíti  - az antropológiai tudás gyakorlati alkalmazásához kötődő alapelvek és a szakma specifikus praxis elsajátítását  - a kulturális antropológiával szoros kapcsolatban lévő társtudományok fogalmi rendszereinek megismerését  ***képesség:***  A kurzus hozzájárul azon képesség kialakításához, melynek alapján a hallgató:  - képes a szakmai feladatok megoldása során az önálló elemzésre, értékelésre, a különböző következtetések szintetizálására, szakmai munkája során a leszűrt következtetések gyakorlati alkalmazására és interdiszciplináris együttműködést követelő döntések előkészítésére  - képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba  - a munkafolyamatokat képes a felkészültségének megfelelő szinten irányítani, eredményesen együttműködik az intézményen belüli és kívüli partnerekkel.  ***attitűd:***  A kulturális antropológia nemzetközileg meghatározott kutatásetikai normáit betartja.  A kulturális antropológia területén szerzett tudását és jártasságát önállóan, folyamatosan bővíti és mélyíti.  ***autonómia és felelősség:***  Tevékenységének szerves részeként reflektál saját személyiségére, ennek a kutatás szempontjából szerepet játszó következményeire, valamint társadalmi és kulturális beágyazottságára, továbbá kalkulál szakmai, munkahelyi, intézményi érdekei és a tanulmányozott közösség érdekei közötti esetleges eltérésekkel.  Önállóan és felelősségteljesen vesz részt a szervezeti és a társadalmi normatív rendszerek korszerűsítésében és továbbfejlesztésében, következetesen képviselve a társadalmi egyenlőség elveit. | |
| **Tantárgy tematikus leírása:** | |
| ***Gyakorlat:***   1. Képkomponálási ismeretek 1. 2. Képkomponálási ismeretek 2. 3. Gyakorlat 4. A kamerakezelés gyakorlati alapjai, gépismeret 5. Gyakorlat 6. A plánok rendszere, snittek 7. Gyakorlat 8. A kamera mozgásai 9. Gyakorlat 10. Muszterolás: a rögzített anyag válogatása, előkészítése 11. Gyakorlat 12. Hang, világítás, narráció, zene 13. Vizsgafeladat elkészítése 1. 14. Vizsgafeladat elkészítése 2. 15. Vizsgafeladat elkészítése 3. | |
| **Félévközi számonkérés módja és értékelése:**  Technikai jártasságot bizonyító felvételek elkészítése, többféle stáb-pozíció megtapasztalása, az oktató által vezetett és felügyelt eszközkezelési gyakorlatok elvégzése.  **Gyakorlati jegy / kollokvium teljesítésének módja, értékelése:**  Eszközjártassági gyakorlatot reprezentáló, szabadon választott témájú vizsga-filmdokumentáció elkészítése. A teljesítmény értékelése a következőképpen történik: 85% fölött = jeles; 75-84% között = jó; 65-74% között közepes; 55-64% között elégséges; 55% alatt = elégtelen. | |
| **Kötelező irodalom**:  Jahnke Imre: A világítás. In: Barna Tamás (szerk.): Videótechnika a gyakorlatban. Budapest, MK. 1988, 66-75. ISBN: 9631075494  Kisfaludy András: A befogadó kamera - Interjúk dokumentumfilmesekkel. Budapest, Magyar Napló Kiadó, 2017. ISBN: 9789638688712  Szabó Gábor - Kardos Sándor: Képalkotás. Az álló- és mozgóképalkotás technikai és gondolati elemei. Budapest, 2014, Typotex Kiadó. ISBN 978 963 279 198 2  Vagyóczky, Tibor: Kézikönyv film-és tévéalkotóknak. HSC, Budapest, 2005. ISBN: 963-00-9213-1  **Ajánlott irodalom:**  Balázs Géza: Médiaműfajok – Összefoglaló az újságok, a rádió és televízió műfajairól. Magyar Rádió Rt. Oktatási Osztály, Bp., 1999.  Domokos Lajos: Press. A nyomtatott és az elektronikus újságírás elmélete, gyakorlata. Domokos Press & Pr, Budapest, 1998. ISBN: 9630445360  Horvát János: Televíziós ismeretek. Budapest: Média Hungária. 2000. ISBN: 963 003 27 08  Szabó Gábor: Filmes könyv. Hogyan kommunikál a film? Budapest, Ab Ovo. 2002. ISBN: 963 937 8070 | |